Republika Teksasu (ang.: "Republic of Texas", szp.: "República de Tejas") – gyszichtowŏ republika we pōłnocnyj Americe, na terynach dzisiyjszych Zjednoczōnych Sztatōw. Republika ta była tajlōm aufsztandōw we ôpozycji do Cyntralistycznyj Republiki Meksyku (krōm Teksasu były to Rio Grande a Jukatan). Piyrszy regiyrōnek (jeszcze jako regiyrōnek ferwaltōngowy Meksyku) ôstoł ôgłoszōny 7 listopada 1835 roku, a piyrszŏ niyzawisłość Teksasu ôd Meksyku 20 grudnia 1835 roku - atoli ôgłoszynie kere stworziło richtich republikã, ôstało ukwalōne 2 marca 1836 roku we Washington-on-the-Brazos. We 1836 roku piyńć sztadōw było prowizornymi haupsztadami: Velasco, Washington-on-the-Brazos, Harrisburg, Galveston, Columbia. We 1837 roku haupsztadym ôstało Houston, a we 1839 Austin. 29 grudnia 1845 roku Teksas ôstał ôficjalnie sztatym Zjednoczōnych Sztatōw, a 19 lutego 1846 ôstały przekŏzane regiyry nad Teksasym.